સમય વીતતો ગયો અને ફરાહ-અક્ષય વચ્ચે કડવાશ ચાલુ રહી, જોકે હવે તેમના સંબંધોમાં પણ મધુરતા દેખાવા લાગી છે. થોડા દિવસો પહેલાં ફરાહ ખાનના ભાઇ સાજિદ ખાનનો જન્મદિવસ હતો ત્યાં અક્ષયકુમારને પણ આમંત્રણ આપવામાં આવ્યું ત્યાં ફરાહ સાથે તેની મુલાકાત થઇ ગઇ. તેઓ એવી રીતે મળ્યાં કે બંને વચ્ચે ક્યારેય કોઇ વિવાદ હતો જ નહીં. આ મુલાકાત બાદ એવી ચર્ચાઓ થવા લાગી કે ફરાહ અક્ષયને લઇને ફિલ્મ બનાવવાની જાહેરાત કરી શકે છે. હવે સવાલ એ છે કે ‘તીસ માર ખાં’ ફ્લોપ ગયા બાદ શું અક્ષય ફરાહ સાથે ફરી વખત ફિલ્મ કરશે. સાજિદ ખાન સાથે તો અક્ષયને બહુ મધુર સંબંધો છે અને એવું પણ કહેવાય છે કે આ બંને વચ્ચે સમાધાન કરાવવાનું શ્રેય સાજિદને જ જાય છે.